《送王秀才荣受冠带南归》
明代·苏葵

虽受衣冠不被缠，黄花清梦已飘然。山中再见陶弘景，林下曾飘魏仲先。

顾我头颅堪一笑，是谁山水欠前缘。尊前欲问行藏计，也约罗浮七洞天。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。